
8 DR 30.10.2012 

 
Kepada soalan kedua teknologi membran juga yang hangat diperkatakan akhir-

akhir ini. Suka saya menyatakan di sini Yang Berhormat bahawa apa yang kita tahu 
teknologi membran ini adalah satu teknologi moden untuk merawat air tetapi sebenarnya 
tidak dibuktikan boleh mengeluarkan atau pun boleh meningkatkan kapasiti pengeluaran air 
dengan skala yang besar, dengan skala yang tinggi. Mungkin dalam jangka pendek tetapi 
tidak dapat memenuhi unjuran permintaan. Lagi-lagi kalau perlu melibatkan loji-loji sedia 
ada, hendak upgrade kepada loji tapisan membran. Saya kira kosnya juga sangat tinggi. 
Walaupun kita masih lagi menunggu laporan pakar sebenar tetapi kita juga sudah merujuk 
kepada beberapa orang yang pakar di dalam bidang ini. Dalam negara Malaysia juga 
sebenarnya memang sudah ada beberapa negeri yang menggunakan teknologi membran 
ini.   

Agak mengelirukan satu sahaja tempoh hari apabila ada kenyataan daripada Yang 
Amat Berhormat Menteri Besar mengatakan bahawa satu juta liter air yang sudah diproses 
itu sama dengan Langat 2 dengan kos yang rendah. Sebenarnya kos Yang Berhormat 
sebutkan itu adalah untuk satu juta liter air. Sedangkan Langat 2 adalah untuk 1,130 juta 
liter air sehari. Perlu juga diingat bahawa apa juga teknologi termasuk membran 
memerlukan yield atau pun memerlukan sumber air mentah yang banyak. Setakat ini 
empangan-empangan yang ada, sungai-sungai sedia ada sudah hampir optimum. Malahan 
ada yang sudah beroperasi secara overloading Tuan Yang di-Pertua dan kosnya daripada 
kajian awal kita saya kira adalah melebihi daripada kos untuk membina Langat 2. Langat 2 
itu kita jangkaan boleh sampai 2025. Jangka panjang.  

Kosnya untuk pembinaan sistem rawatan dalam RM90 juta untuk satu loji. Naik 
taraf pam dalam RM2 juta, naik taraf sistem paip air lagi RM3 juta dan dalam lingkungan 
RM93 juta untuk satu loji dan belum lagi termasuk operasi, OPEX, pengurusan, stesen, 
tenaga dan sebagainya. Terima kasih Tuan Yang di-Pertua. 

Tan Sri Dato' Seri Abd. Khalid bin Ibrahim [Bandar Tun Razak]: Bismillaahir 
Rahmaanir Rahiim. 

Dato' Haji Ismail bin Mohamed Said [Kuala Krau]: Jangan degil Menteri Besar 
Selangor. 

Tan Sri Dato' Seri Abd. Khalid bin Ibrahim [Bandar Tun Razak]: 
Assalamualaikum warahmatullaahi wabarakaatuh, terima kasih Tuan Yang di-Pertua. 
Jawapan yang diberikan oleh Timbalan Menteri ada kalanya mengelirukan. Oleh sebab itu 
saya juga hendak beri penjelasan di sini. 

Dato' Haji Ismail bin Mohamed Said [Kuala Krau]: Soalan, soalan!   

Tan Sri Dato' Seri Abd. Khalid bin Ibrahim [Bandar Tun Razak]: Soalannya, 
soalan yang paling penting adakah Yang Berhormat Timbalan Menteri pernah membaca 
kertas kerja yang dibuat untuk menentukan pilihan untuk mengambil air dari Pahang? 
Adakah Yang Berhormat Timbalan Menteri atau pun Menteri, saya hendak tunggu Yang 
Berhormat Menteri Tenaga, Teknologi Hijau dan Air membaca kertas tersebut? Membaca 
bagaimana projection yang dibuat, bagaimana kos-kos bandingan yang telah dibuat.   

Saya baca dan saya reti membacanya. Saya baca dan saya dapati ada pilihan-
pilihan lain yang lebih baik daripada ini dari segi kos dan daripada segi management 
efficiency. Itu saya baca. Kedua, tahu tidak Yang Berhormat Timbalan Menteri bahawa 
keluaran air terawat di negeri Selangor ini melebihi lima juta liter sehari? Yang dipakai ialah 
3.5 juta paling lebih sehari. 1.5 juta dia bocor, tidak ada. Itu sebab yang berlaku kekurangan 
air ialah no-revenue water. Tahu tidak? Adakah kita buat kajian ini? Sekarang untuk 
menyelesaikan masalah ini kita tebuk gunung dan ambil air daripada Pahang. Tahu tidak 
perkara ini berlaku?  

Kedua, kalau tidak tahu pun saya ingat... 

Datuk Ismail Kasim [Arau]:  Tan Sri, NRW dan Mitigasi kita sudah buat lah Tan 
Sri.  Kita sudah tahu.   

Dato' Haji Ismail bin Mohamed Said [Kuala Krau]: Barisan Nasional sudah lama 
majukan Selangor. Barisan Nasional sudah lama majukan Selangor.   

Timbalan Yang di-Pertua [Datuk Ronald Kiandee]: Yang Berhormat. 



Kepada soalan kedua teknologi membran juga yang hangat diperkatakan akhir-. akhir ini. Suka saya menyatakan di sini Yang Berhormat bahawa apa yang kita tahu teknologi membran ini adalah satu teknologi moden untuk merawat air tetapi sebenarnya tidak dibuktikan boleh mengeluarkan atau pun boleh meningkatkan kapasiti pengeluaran air dengan skala yang besar, dengan skala yang tinggi. Mungkin dalam jangka pendek tetapi tidak dapat memenuhi unjuran permintaan. Lagi-lagi kalau perlu melibatkan loji-loji sedia ada, hendak upgrade kepada loji tapisan membran. Saya kira kosnya juga sangat tinggi. Walaupun kita masih lagi menunggu laporan pakar sebenar tetapi kita juga sudah merujuk kepada beberapa orang yang pakar di dalam bidang ini. Dalam negara Malaysia juga sebenarnya memang sudah ada beberapa negeri yang menggunakan teknologi membran ini. Agak mengelirukan satu sahaja tempoh hari apabila ada kenyataan daripada Yang Amat Berhormat Menteri Besar mengatakan bahawa satu juta liter air yang sudah diproses itu sama dengan Langat 2 dengan kos yang rendah. Sebenarnya kos Yang Berhormat sebutkan itu adalah untuk satu juta liter air. Sedangkan Langat 2 adalah untuk 1,130 juta liter air sehari. Perlu juga diingat bahawa apa juga teknologi termasuk membran memerlukan yield atau pun memerlukan sumber air mentah yang banyak. Setakat ini empangan-empangan yang ada, sungai-sungai sedia ada sudah hampir optimum. Malahan ada yang sudah beroperasi secara overloading Tuan Yang di-Pertua dan kosnya daripada kajian awal kita saya kira adalah melebihi daripada kos untuk membina Langat 2. Langat 2 itu kita jangkaan boleh sampai 2025. Jangka panjang. Kosnya untuk pembinaan sistem rawatan dalam RM90 juta untuk satu loji. Naik taraf pam dalam RM2 juta, naik taraf sistem paip air lagi RM3 juta dan dalam lingkungan RM93 juta untuk satu loji dan belum lagi termasuk operasi, OPEX, pengurusan, stesen, tenaga dan sebagainya. Terima kasih Tuan Yang di-Pertua. Tan Sri Dato' Seri Abd. Khalid bin Ibrahim [Bandar Tun Razak]: Bismillaahir Rahmaanir Rahiim. Dato' Haji Ismail bin Mohamed Said [Kuala Krau]: Jangan degil Menteri Besar Selangor. Tan Sri Dato' Seri Abd. Khalid bin Ibrahim [Bandar Tun Razak]: Assalamualaikum warahmatullaahi wabarakaatuh, terima kasih Tuan Yang di-Pertua. Jawapan yang diberikan oleh Timbalan Menteri ada kalanya mengelirukan. Oleh sebab itu saya juga hendak beri penjelasan di sini. Dato' Haji Ismail bin Mohamed Said [Kuala Krau]: Soalan, soalan!. Tan Sri Dato' Seri Abd. Khalid bin Ibrahim [Bandar Tun Razak]: Soalannya, soalan yang paling penting adakah Yang Berhormat Timbalan Menteri pernah membaca kertas kerja yang dibuat untuk menentukan pilihan untuk mengambil air dari Pahang? Adakah Yang Berhormat Timbalan Menteri atau pun Menteri, saya hendak tunggu Yang Berhormat Menteri Tenaga, Teknologi Hijau dan Air membaca kertas tersebut? Membaca bagaimana projection yang dibuat, bagaimana kos-kos bandingan yang telah dibuat. Saya baca dan saya reti membacanya. Saya baca dan saya dapati ada pilihan- pilihan lain yang lebih baik daripada ini dari segi kos dan daripada segi management efficiency. Itu saya baca. Kedua, tahu tidak Yang Berhormat Timbalan Menteri bahawa keluaran air terawat di negeri Selangor ini melebihi lima juta liter sehari? Yang dipakai ialah 3.5 juta paling lebih sehari. 1.5 juta dia bocor, tidak ada. Itu sebab yang berlaku kekurangan air ialah no-revenue water. Tahu tidak? Adakah kita buat kajian ini? Sekarang untuk menyelesaikan masalah ini kita tebuk gunung dan ambil air daripada Pahang. Tahu tidak perkara ini berlaku?. Kedua, kalau tidak tahu pun saya ingat... Datuk Ismail Kasim [Arau]: Tan Sri, NRW dan Mitigasi kita sudah buat lah Tan Sri. Kita sudah tahu. Dato' Haji Ismail bin Mohamed Said [Kuala Krau]: Barisan Nasional sudah lama majukan Selangor. Barisan Nasional sudah lama majukan Selangor. Timbalan Yang di-Pertua [Datuk Ronald Kiandee]: Yang Berhormat.